Държавен вестник, бр. 117, 2002 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  117
§ 37. В чл. 135 се правят следните изменения
и допълнения:
1. Създава се нова ал. 2:
“(2) При нарушение по ал. 1, когато регист-
рираното лице е начислило данъка в периода,
следващ периода, през който данъкът е следва-
ло да бъде начислен, глобата, съответно иму-
ществената санкция, е в размер 25 на сто от
данъка, но не по-малко от 50 лв.”
2. Досегашната ал. 2 става ал. 3 и в нея думи-
те “по ал. 1” се заменят с “по ал. 1 и 2”.
§ 38. В чл. 143 се създават ал. 3 и 4:
“(3) Данъчен орган по чл. 68, ал. 1, т. 1 и 2 от
Данъчния процесуален кодекс, който не изпъл-
ни задължението си да започне и извърши ре-
визията по реда и в сроковете по чл. 120, ал. 4 и
5, се наказва с глоба в размер 500 лв. При пов-
торно нарушение глобата е в размер 1000 лв.
(4) Актовете за административните наруше-
ния по ал. 3 се съставят от данъчните органи,
осъществяващи дейността по вътрешен конт-
рол в данъчната администрация, а наказател-
ните постановления се издават от Главния да-
нъчен директор по реда на Закона за админис-
тративните нарушения и наказания.”
§ 39. Създават се чл. 146 и 147:
“Чл. 146. (1) Който не внесе в срок пълния
размер на дължим по този закон данък, се на-
казва с глоба—за физическите лица, които не
са търговци, или с имуществена санкция—за
юридическите лица и за едноличните търгов-
ци, в размер 2 на сто от сумата на невнесения в
срок данък за внасяне, но не по-малко от 50 лв.
(2) За извършено повторно нарушение по
ал. 1 размерът на глобата или имуществената
санкция е 5 на сто от сумата на невнесения в
срок данък, но не по-малко от 400 лв.
(3) За всяко нарушение по ал. 1, извършено в
двегодишен срок от влизането в сила на наказа-
телно постановление за същото по вид повторно
нарушение, размерът на глобата или имуществе-
ната санкция е 10 на сто от сумата на невнесения
в срок данък за внасяне, но не по-малко от 1000 лв.
Чл. 147. (1) Регистрирано лице, което не спази
чл. 55а, ал. 2, се наказва с глоба—за физическите
лица, които не са търговци, или с имуществена
санкция—за юридическите лица и едноличните
търговци, в размер не по-малък от 500 лв. и не по-
голям от размера на данъка по доставката.
(2) При повторно нарушение по ал. 1 глоба-
та или имуществената санкция е в размер не по-
малък от 1000 лв. и не по-голям от двойния
размер на данъка по доставката.”
Допълнителна разпоредба
§ 40. Навсякъде в закона думата “валутна”
се заменя с “безмитна”.
Заключителна разпоредба
§ 41. Законът влиза в сила от 1 януари 2003 г.
Законът е приет от ХХХIХ Народно събра-
ние на 4 декември 2002 г. и е подпечатан с офи-
циалния печат на Народното събрание.
Председател на Народното събрание:
Огнян Герджиков
70043
УКАЗ № 415
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Протокол № 13 към
Конвенцията за защита на правата на човека и
основните свободи относно премахването на
смъртното наказание при всички обстоятелст-
ва, приет от ХХХIX Народно събрание на 10
декември 2002 г.
Издаден в София на 12 декември 2002 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за ратифициране на Протокол № 13 към Кон-
венцията за защита на правата на човека и ос-
новните свободи относно премахването на смърт-
ното наказание при всички обстоятелства
Член единствен. Ратифицира Протокол № 13
към Конвенцията за защита на правата на чо-
века и основните свободи относно премахване-
то на смъртното наказание при всички обстоя-
телства от 3 май 2002 г., подписан на 21 ноем-
ври 2002 г. в Страсбург.
Законът е приет от ХХХIХ Народно събра-
ние на 10 декември 2002 г. и е подпечатан с офи-
циалния печат на Народното събрание.
Председател на Народното събрание:
Огнян Герджиков
71276
РЕШЕНИЕ
във връзка с изтичане мандата на председа-
теля, заместник-председателите и членовете
на Комисията за защита на конкуренцията
Народното събрание на основание чл. 84, т. 8
и чл. 86, ал. 1 от Конституцията на Република
България във връзка с изтичане мандата на пред-
седателя, заместник-председателите и членовете
на Комисията за защита на конкуренцията
Р Е Ш И :
Председателят, заместник-председателите
и членовете на Комисията за защита на конку-
ренцията, избрани от Народното събрание с
Решение за избиране на председател, замест-
ник-председатели и членове на Комисията за
защита на конкуренцията от 10 декември 1997 г.
(ДВ, бр. 120 от 1997 г.) и Решение за избиране
на член на Комисията за защита на конкурен-
цията от 26 септември 2001 г. (ДВ, бр. 85 от
2001 г.), запазват правата си до провеждането
на нов избор.
Решението е прието от ХХХIХ Народно съб-
рание на 10 декември 2002 г. и е подпечатано с
официалния печат на Народното събрание.
Председател на Народното събрание:
Огнян Герджиков
70597